15.2.2022
DA
Den Europæiske Unions Tidende
L 33/35
Instruktion i udfyldelse af »Overensstemmelseserklæring for luftfartøjer — EASA-formular 52« 1.
FORMÅL OG ANVENDELSESOMRÅDE 1.1.
Anvendelsen af overensstemmelseserklæringen for luftfartøjer, som udstedes af en produktionsorganisation, der producerer i henhold til sektion A, subpart F, i del 21, beskrives under punkt 21.A.130 og de tilknyttede acceptable måder at overholde bestemmelserne på (»AMC«). 1.2.
Formålet med overensstemmelseserklæringen for luftfartøjer (EASA-formular 52), der udstedes i henhold til sektion A, subpart G, i del 21, er at sætte indehaveren af et relevant produktionsorganisationsgodkendelsesbevis i stand til at udøve retten til at opnå et luftdygtighedsbevis, og, hvis der anmodes herom, et støjcertifikat for et individuelt luftfartøj fra registreringsmedlemsstatens kompetente myndighed.
2.
GENERELT 2.1.
Overensstemmelseserklæringen skal være i overensstemmelse med modellen, herunder feltnumre og hvert enkelt felts placering.
Hvert felts størrelse kan dog ændres, så det passer til den enkelte ansøgning, men ikke i et sådant omfang, at det gør overensstemmelseserklæringen uigenkendelig.
I tvivlstilfælde kontaktes den kompetente myndighed. 2.2.
Overensstemmelseserklæringen skal enten være fortrykt eller computergenereret, men i begge tilfælde skal linjer og bogstaver være klare og læselige.
Fortrykt tekst er tilladt i overensstemmelse med den vedhæftede model, men ingen andre certificeringserklæringer er tilladt. 2.3.
Erklæringen kan udfyldes med maskinskrift eller computerudskrift eller skrives i hånden med blokbogstaver og skal være letlæselig.
Engelsk og, hvor det er relevant, sproget/sprogene i den udstedende medlemsstat anerkendes. 2.4.
En genpart af erklæringen og alle bilag, som der henvises til, skal opbevares af den godkendte produktionsorga­ nisation.
3.
OPHAVSMANDENS UDFYLDELSE AF OVERENSSTEMMELSESERKLÆRINGEN 3.1.
Alle felter skal udfyldes, for at dokumentet kan udgøre en gyldig erklæring. 3.2.
Der kan ikke udstedes en overensstemmelseserklæring til registreringsmedlemsstatens kompetente myndighed, medmindre luftfartøjets konstruktion og dets installerede materiel er godkendt. 3.3.
Oplysningerne i felt 9, 10, 11, 12, 13 og 14 kan afgives med henvisning til særskilte dokumenter, der findes i produktionsorganisationens arkiver, medmindre den kompetente myndighed træffer anden afgørelse. 3.4.
Denne overensstemmelseserklæring har ikke til formål at inddrage de udstyrsenheder, som kan kræves monteret med henblik på at opfylde de gældende operationelle regler.
Men nogle af disse individuelle enheder kan anføres i felt 10 eller i den godkendte typekonstruktion.
Operatørerne gøres derfor opmærksom på, at de bærer ansvaret for at sikre overholdelsen af de operationelle regler, der gælder for deres egne specifikke operationer.
Felt 1
Angiv produktionsstaten.
Felt 2
Den kompetente myndighed, på hvis myndighed overensstemmelseserklæringen er udstedt.
Felt 3
Et unikt serienummer skal fortrykkes i dette felt af hensyn til kontrol og sporbarhed af erklæringen.
En undtagelse er et computergenereret dokument: nummeret behøver ikke at være fortrykt, hvis computeren er programmeret til at frembringe og trykke et unikt nummer.
Felt 4
Det fulde navn og adressen på den organisation, der udsteder erklæringen.
Dette felt kan være fortrykt.
Logoer osv. er tilladt, hvis logoet osv. kan være inden for feltet.